FINNOMENA PORT Strategy: เอเชียและตลาดเกิดใหม่ฟื้นตัวรับไตรมาส 4/61 - FINNOMENA
สำหรับเดือนตุลาคม FINNOMENA Investment Team มีมุมมองที่ดีในหุ้นจีน เกาหลีใต้ว่าฟื้นตัวต่อเนื่อง ภายหลังจากที่ปรับตัวลดลงในรอบ 2 ไตรมาสที่ผ่านมา เช่นเดียวกับตลาดหุ้นไทยที่พัฒนาการทางการเมืองมีความชัดเจนมากขึ้น
16 ส.ค. 2562

ตุลาคม 2561: ตลาดเกิดใหม่ รวมถึงจีนและเอเชียมีแนวโน้มฟื้นตัว ภายหลังค่าเงินดอลลาร์กลับมาเป็นทิศทางอ่อนค่า และประเด็นเรื่องสงครามการค้ามีผลลบต่อตลาดหุ้นโลกน้อยลง สำหรับกลยุทธ์หลักสำหรับเดือนตุลาคม FINNOMENA Investment Team มีมุมมองเห็นโอกาสดีสำหรับหุ้นจีน เกาหลีใต้จะฟื้นตัวต่อเนื่องภายหลังจากที่ปรับตัวลดลงในรอบ 2 ไตรมาสที่ผ่านมา เช่นเดียวกับตลาดหุ้นไทยที่พัฒนาการทางการเมืองมีความชัดเจนมากขึ้นน่าจะส่งผลให้มีเงินไหลเข้าในตลาดหุ้นบ้านเรามากขึ้น ขณะที่รัฐบาลเริ่มจัด package นโยบายกระตุ้นเศรษฐกิจชุดใหญ่น่าจะช่วยให้เศรษฐกิจมีแรงส่งต่อเนื่องไปในปี 2562
สำหรับคำแนะนำการปรับพอร์ตในรอบนี้ FINNOMENA Investment Team แนะนำคงน้ำหนักการลงทุนในทุกพอร์ตการลงทุนแนะนำของ FINNOMENA ได้แก่ GCP, GAR, TOP5, GIF, GOAL & 1st Million โดยในส่วนของ Market Timing ในการลงทุน FINNOMENA Investment Team แนะนำเข้าลงทุนในกองทุนหุ้นเกาหลีใต้ตาม Model Port GAR & TOP5 ได้ตามปกติจากแนวโน้มการฟื้นตัวของค่าเงินวอน ประกอบกับมุมมองทางเทคนิค
1. Chart of the month: ค่าเงินดอลลาร์อ่อนค่าหนุนกระแสเงินไหลกลับเอเชียและตลาดเกิดใหม่
รูปที่ 1 ดัชนี US Dollar Index | ที่มา TradingView (As of 25/9/18)
ค่าเงินดอลลาร์มีทิศทางอ่อนค่าอย่างมีนัยสำคัญในเดือนกันยายน 2561 ที่ผ่านมา สาเหตุหลักมาจากการที่ธนาคารกลางยุโรปมีการกำหนดนโยบายหยุดการกระตุ้นทางการเงินที่ชัดเจน และเงินเฟ้อยุโรปที่ทยอยปรับตัวสูงขึ้นทำให้ค่าเงินยูโรมีแนวโน้มแข็งค่าต่อเนื่อง ขณะที่ตลาดโดยรวมได้รับรู้เรื่องการขึ้นดอกเบี้ยของ FED ไปมากแล้วตลอดปีที่ผ่านมา
2. FED เข้าสู่ช่วงครึ่งหลังของวัฏจักรการขึ้นดอกเบี้ย
รูปที่ 2 FED Dot Plot | ที่มา Bloomberg (As of 25/9/18)
การประชุม FED เป็นไปตามคาด และไม่ได้ส่งผลต่อตลาดอย่างมีนัยสำคัญ FED ขึ้นดอกเบี้ยเป็นครั้งที่ 8 คืนในเดือนกันยายน โดยเพิ่มขึ้น 0.25% มาที่ 2 – 2.25% ตามคาด พร้อมมุมมองจะขึ้นอีกครั้งในเดือนธันวาคมนี้ โดย Dot Plot สะท้อนอีกว่าปีหน้า 2019 จะขึ้นดอกเบี้ยอีก 3 ครั้ง และเป็นครั้งแรกที่ FED คาดการณ์เศรษฐกิจปี 2021 ที่ระดับ 1.8% ซึ่งต่ำกว่าระดับปัจจุบันพอสมควร
โดย Dot plot (การคาดการณ์ดอกเบี้ยของกรรมการ FED) ปรับเพิ่มขึ้นอีกเล็กน้อย โดยคาดว่า FED จะขึ้นดอกเบี้ยทั้งหมดอีก 5 ครั้ง ไปสู่ 3.25-3.50% ในปี 2020 และลงมาที่ระดับ 3.00% ในปี 2021 นั่นเท่ากับว่าเราได้เข้าสู่ “ครึ่งหลังของวัฏจักรการขึ้นดอกเบี้ย” ของ FED เป็นที่เรียบร้อยแล้ว
FINNOMENA Investment Team มีมุมมองว่าจากจุดนี้ตลาดจะหันไปให้ความสนใจการปรับนโยบายการเงินของยุโรป และญี่ปุ่นมากขึ้นหลังจากคงดอกเบี้ยต่ำอยู่เป็นระยะเวลานานหลายปี
3. Yield พันธบัตรเยอรมัน 10 ปีปรับเพิ่มขึ้นต่อเนื่อง
รูปที่ 3 Yield พันธบัตรเยอรมัน 10 ปี | ที่มา TradingView (As of 25/9/18)
Yield พันธบัตรเยอรมัน 10 ปีมีแนวโน้มปรับตัวเพิ่มขึ้นต่อเนื่อง ภายหลังธนาคารกลางยุโรปมีความชัดเจนที่จะหยุดนโยบายกระตุ้นทางการเงิน (QE) และอัตราเงินเฟ้อยุโรปขึ้นมาใกล้เคียงกับเป้าหมาย 2% ทำให้ตลาดเริ่มมองว่าไม่ช้าก็เร็วทางยุโรปจะต้องเริ่มมองถึงการขึ้นดอกเบี้ยนโยบายตามสหรัฐฯ บ้าง
อัตราผลตอบแทนพันธบัตรยุโรป ในช่วง 1 – 2 เดือนที่ผ่านมาเป็นปัจจัยสำคัญที่ทำให้เงินไหลกลับเข้ายุโรปทำให้ค่าเงินยูโรกลับมาแข็งค่าขึ้น ซึ่งเป็นปัจจัยหลักที่ทำให้ค่าเงินดอลลาร์อ่อนค่า และสร้างอานิสงส์ให้ค่าเงินเอเชียและตลาดเกิดใหม่กลับมาแข็งค่าในระยะนี้
4. การปรับสมดุลผลตอบแทนในไตรมาส 4/61
รูปที่ 4 ผลตอบแทน Asset Class หลักในปี 2561 | ที่มา FINNOMENA Business Intelligence (As of 25/9/18)
นับเป็นปีที่ตลาดโลกมีความผันผวนมาก โดยมีเพียงไม่กี่ Asset Class ที่ให้ผลตอบแทนเป็นบวกเช่น NASDAQ (CCMP) น้ำมัน (CL1) หุ้นอินเดีย (SENSEX) หุ้นสหรัฐฯ (SPX) นอกจากนั้นตลาดหุ้นทั่วโลกให้ผลตอบแทนเป็นลบโดยเฉพาะหุ้นจีน A Share (SHSZ300) หุ้นตลาดเกิดใหม่ (MXEF) หุ้นเอเชีย (MXASJ)
ทั้งนี้ FINNOMENA Investment Team มีมุมมองว่าเราน่าจะได้เห็นการปรับสมดุลในไตรมาส 4/61 โดยตลาดที่ปรับตัวลงมาแรงมาก ๆ จะฟื้นตัว โดยเฉพาะจีน ตลาดเกิดใหม่ และเอเชีย ขณะที่ตลาดที่ขึ้นมามาก ๆ น่าจะชะลอความร้อนแรงลง ซึ่งการปรับสมดุลลักษณะนี้เกิดขึ้นบ่อยครั้งในช่วงหลายปีที่ผ่านมา
5. เห็นสัญญาณกระแสเงินไหลกลับเข้าตลาดเกิดใหม่
รูปที่ 5 ยอดซื้อ ETF ตราสารหนี้ตลาดเกิดใหม่ | ที่มา Bloomberg (As of 25/9/18)
ในช่วงเดือนกันยายนที่ผ่านมา FINNOMENA Investment Team เริ่มเห็นกระแสเงินไหลกลับเข้าลงทุนในตราสารหนี้ตลาดเกิดใหม่ สะท้อนให้เห็นในยอดซื้อ ETF รายสัปดาห์ที่สูงที่สุดในรอบปี ขณะที่ Bond Yield ของตราสารหนี้ภาคเอกชนเริ่มปรับตัวลดลง เช่นเดียวกับค่าเงินตลาดเกิดใหม่ที่เริ่มปรับตัวแข็งค่าขึ้น เป็นสัญญาณบวกต่อภาวะการลงทุนและตลาดหุ้นของตลาดหุ้นเกิดใหม่ และตลาดหุ้นเอเชีย โดยนอกจากนี้ ล่าสุดทั้ง Goldman Sachs และ Morgan Stanley ได้ออกมา upgrade การลงทุนในหุ้นและค่าเงินของตลาดเกิดใหม่ในช่วงปลายเดือนกันยายนที่ผ่านมา
6. ดัชนีหุ้นจีน SET, CSI300 และ KOSPI มี MACD Buy Signal ในระดับสัปดาห์
รูปที่ 6 ดัชนี SET | ที่มา Bloomberg (As of 25/9/18)
รูปที่ 7 ดัชนีหุ้นจีน A Share (CSI300) | ที่มา Bloomberg (As of 25/9/18)
รูปที่ 8 ดัชนีหุ้นเกาหลีใต้ (KOSPI) | ที่มา Bloomberg (As of 25/9/18)
เมื่อดูที่สัญญาณทางเทคนิค ที่กราฟรายสัปดาห์ พบว่าทั้งดัชนีหุ้นไทย (SET) จีน (CSI300) และเกาหลีใต้ (KOSPI) มีสัญญาณซื้อของ MACD ระดับสัปดาห์ บวกกับสัญญาณ Bullish Divergence ในระดับรายวัน ซึ่งเป็นอีกสัญญาณบวกที่สอดคล้องกับเรื่อง Fund flow และการอ่อนค่าของค่าเงินดอลลาร์ข้างต้น ทำให้เรามองว่าในช่วงไตรมาส 4/61 ที่กำลังจะมาถึงเป็นโอกาสที่ดีที่ทั้ง 3 ตลาดจะมีการฟื้นตัว
7. คณะกรรมการปฏิรูปภาษีเสนอรื้อภาษีทั้งระบบ
รูปที่ 9 แผนปฏิรูปภาษีไทย 2562 | ที่มา : longtunman website (As of 25/9/18)
ล่าสุดทางคณะอนุกรรมการได้เสนอปรับปรุงและแก้ไขภาษีสรรพากรแบบใหม่ทั้งระบบ โดยมีแผนนำไปปรับใช้ในปี 2562 อย่างไรก็ตามยังไม่มีผลบังคับใช้ตามกฎหมาย โดยตามแผนดังกล่าวนั้น ภาษีเงินได้นิติบุคคลรวมจะลดลงประมาณ 3% ซึ่งเป็นปัจจัยบวกต่อผลประกอบการของบริษัทจดทะเบียนฯ ไทย รวมถึงการลดภาษีบุคคลธรรมดาเหลือ 25% ใกล้เคียงกับอัตรานิติบุคคล และการลดภาษีมูลค่าเพิ่มของบุคคลธรรมดายังเป็นอีกปัจจัยที่ช่วยกระตุ้นการบริโภคภายในประเทศอีกด้วย
โดย FINNOMENA Investment Team มีมุมมองว่าจากนี้ไปจนถึงต้นปี 2562 น่าจะได้เห็นนโยบายการกระตุ้นเศรษฐกิจของรัฐบาลออกมาอย่างต่อเนื่องในช่วงก่อนการเลือกตั้งที่จะมาถึง ซึ่งเป็นปัจจัยบวกที่สำคัญอีกตัวหนึ่งของตลาดหุ้นบ้านเรา
8. ค่าเงินหยวน Vs ราคาทองคำ
รูปที่ 10 ค่าเงินหยวน Vs ราคาทองคำ | ที่มา TradingView (As of 25/9/18)
แม้ค่าเงินดอลลาร์จะปรับตัวในทิศทางอ่อนค่าอย่างต่อเนื่อง ราคาทองคำได้ฟื้นตัวจากจุดต่ำสุดที่ 1,160 ดอลลาร์มายืนที่ระดับประมาณ 1,200 ดอลลาร์ สาเหตุหนึ่งที่ราคาทองคำยังไม่ฟื้นตัวต่อเนืื่องมาจาก การที่ค่าเงินหยวนยังคงอยู่ในแนวโน้มอ่อนค่าทำให้ demand ทองคำของจีนยังไม่กลับมา FINNOMENA Investment Team ยังแนะนำ “คงน้ำหนัก” ทองคำในพอร์ตการลงทุนต่อไปเนื่องจากเป็นสินทรัพย์ที่ช่วยกระจายความเสี่ยงใดหากตลาดหุ้นเข้าสู่ภาวะผันผวน
โมเดลพอร์ตการลงทุนแนะนำของ FINNOMENA PORT
Global Conservative Portfolio (GCP) – [เงินลงทุนขั้นต่ำ 3,000,000 บาท]
พอร์ตเพื่อเป้าหมายชนะเงินฝาก และชนะเงินเฟ้อ เป้าหมายระยะยาว 3 – 5% ต่อปี (ไม่ใช่การการันตี)
คำแนะนำประจำเดือนตุลาคม 2561 : แนะนำคงสัดส่วนการลงทุนต่อเนื่องจากเดือนกันยายน
Global Absolute Return Portfolio (GAR) – [เงินลงทุนขั้นต่ำ 3,000,000 บาท]
กระจายเงินลงทุนในหลายสินทรัพย์เพื่อสะสมมูลค่าเงินลงทุนบนเป้าหมายผลตอบแทน 8% ต่อปี หรือ 2 เท่าตัวใน 10 ปี (ไม่ใช่การการันตี) เและพยายามปกป้องความเสี่ยงในตลาดขาลงในปีที่ปัจจัยพื้นฐานไม่ดี
คำแนะนำประจำเดือนตุลาคม 2561 : แนะนำคงสัดส่วนการลงทุนต่อเนื่องจากเดือนกันยายนเกาหลีใต้
TOP5 Portfolio – [เงินลงทุนขั้นต่ำ 3,000,000 บาท]
เป็นการจัดพอร์ตแบบ Global Equity Allocation ที่จะลงทุนในกองทุนรวมไปเกิน 5 กองทุน เน้นการลงทุนเชิงรุก มีความถี่ในการปรับพอร์ตสูง และมีนโยบายการตัดขาดทุนที่เข้มข้น เป็นระบบ ตั้งเป้าหมายผลตอบแทนเฉลี่ยประมาณ 10-15% ต่อปี หรือ 4 เท่าตัวใน 10 ปี (ไม่ใช่การการันตี)
คำแนะนำประจำเดือนตุลาคม 2561 : แนะนำคงสัดส่วนการลงทุนต่อเนื่องจากเดือนกันยายน
Global Income Focus Portfolio (GIF) – [เงินลงทุนขั้นต่ำ 5,000,000 บาท]
พอร์ตการลงทุนในสินทรัพย์ที่สามารถจ่ายผลตอบแทนในรูปแบบปันผลได้อย่างสม่ำเสมอ
เป้าหมายผลตอบแทน 6-7% ต่อปี และจ่ายกระแสเงินสดเป็นรายเดือน (Passive Income) ในอัตราผลตอบแทนเฉลี่ย 4-5% ต่อปี (ไม่ใช่การการันตี)
คำแนะนำประจำเดือนตุลาคม 2561 : แนะนำคงสัดส่วนการลงทุนต่อเนื่องจากเดือนกันยายน
GOAL Portfolio – [เงินลงทุนขั้นต่ำ 20,000 บาท เงินลงทุนต่อเดือนขั้นต่ำ (DCA) : 5,000 บาท]
ลงทุนเพื่อเป้าเก็บเงินก้อนหรือเป้าเกษียณ เหมาะสำหรับนักลงทุนที่มีการวางเป้าหมายการลงทุน และ จัดพอร์ตตามวัตถุประสงค์ ตั้งใจสร้างวินัยการออม และทยอยลงทุนสะสมเป็นรายเดือน
1st Million Portfolio – [เงินลงทุนขั้นต่ำ 5,000 บาท เงินลงทุนต่อเดือน (DCA) : 2,500 บาทขึ้นไป]
พอร์ตการลงทุนสำหรับผู้ที่ตั้งใจจะสร้าง 1 ล้านบาทแรก ในชีวิตเหมาะสำหรับนักลงทุนมือใหม่ เพิ่งเริ่มต้นลงทุน มีความตั้งใจในการสร้างวินัยการลงทุน และทยอยลงทุนสะสมเป็นรายเดือน
FINNOMENA Investment Team
โปรดทราบ สำหรับลูกค้าฟินโนมีนาที่ลงทุนใน FINNOMENA PORT และได้รับบทความนี้ แต่ยังไม่ได้รับอีเมลและ/หรือ Notification ในการแจ้งสัดส่วนเงินในการเข้าลงทุน ภายใน 2-3 วันทำการ อาจเกิดจาก
1) ท่านอยู่ระหว่างการทำรายการซื้อขายกองทุน ซึ่งทางฟินโนมีนาจะแจ้งเตือนอีกครั้งภายใน 1 สัปดาห์หลังจากการทำรายการซื้อขายเสร็จสิ้น
2) ท่านมีจำนวนเงินลงทุนต่ำกว่าเกณฑ์ขั้นต่ำที่แนะนำ
หมายเหตุ หากท่านไม่ประสงค์ที่จะรอรับการแจ้งเตือน ท่านสามารถดูรายละเอียดของพอร์ตการลงทุนที่แนะนำผ่านทางเว็บไซต์และแอปพลิเคชั่นของฟินโนมีนาพร้อมปรับพอร์ตเข้าลงทุนได้ทันที สอบถามข้อมูลเพิ่มเติมได้ที่ LINE ID: @finnomenaport
แท็ก:
1stM
FINNOMENA PORT
GAR
GCP
GIF
Goal
Top5
แชร์บทความ: